เมื่อวานก่อนมรเพศสัมพันธ์กับแฟน แล้วเหมือนมีน้ำไหลออกจากถุงแตีไม่แน่ใจจึงกินยาคุมฉุกเฉินกันไว้ วันนี้มีอาการปวดท้องบิดเหมือนตอนเป็นเมน หน้าอกใหญ่ขึ้นเสียวหัวนมนิดหน่อย อยากทราบว่าอันนี้คือปลข้างเคียงของยาคุมฉุกเฉิน หรือว่าท้องคะ
สวัสดีค่ะ SIRARAT,หากมีเพศสัมพันธ์ ใส่ถุงยางอนามัยป้องกัน และได้ทานยาคุมฉุกเฉิน โอกาสในการตั้งครรภ์ก็มีน้อยมากในวันต่อมา หากมีอาการปวดท้อง เต้านมโตขึ้น เจ็บหัวนม อาจเกิดจากผลข้างเคียงของยาคุมฉุกเฉินได้ แต่ไม่ใช่อาการของการตั้งครรภ์ เพราะอาการต่างๆ ของการตั้งครรภ์จะไม่ปรากฏเร็วแค่ภายในไม่กี่วันหลังมีเพศสัมพันธ์ แต่จะปรากฏหลังจากอาการขาดประจำเดือนไปแล้วประมาณ 2 สัปดาห์ค่ะแต่หากอาการเป็นนานเกิน 2 วัน ก็ไม่น่าเกิดจากผลของยาคุมฉุกเฉิน แต่อาจเกิดจากสาเหตุ เช่น เป็นอาการก่อนการมีประจำเดือนมา หรือเกิดจากมีความเครียด วิตกกังวล หรืออาการปวดท้อง หากมีปัสสาวะผิดปกติร่วมด้วย อาจเกิดจากมีกระเพาะปัสสาวะอักเสบ เป็นต้นส่วนการที่จะทราบว่ามีการตั้งครรภ์หรือไม่นั้น ก็ควรรอให้ครบ 2 สัปดาห์ หากไม่มีเลือดหรือประจำเดือนออกมา ก็ควรตรวจหาการตั้งครรภ์ดูค่ะ